נועה אסטנג'לוב

נועה אסטנג'לוב (נולדה ב-26 בנובמבר 1999) היא שחקנית קולנוע וטלוויזיה ישראלית.

ביוגרפיה 
אסטנג'לוב נולדה, גדלה והתחנכה באשדוד. בת שנייה לדוד, שנולד בגאורגיה הסובייטית ובת-שבע, צברית ממוצא גאורגי. הוריה התגרשו כשהייתה בת שבע, ונוספו לה אחים נוספים למחצה, משני הוריה. בנעוריה למדה בבית הספר למשחק ותיאטרון "יצירתי" שבעיר הולדתה.

בשנת 2018 התגייסה לצבא ושירתה בתיאטרון צה"ל.

קריירה 
בשנת 2010, בגיל 11, גילמה את דמותה של רחלי בסרט הקולנוע הקצר "שלום" בבימויה של לי גילת לצידם של אסי לוי ושמעון מימרן.

ב-2011 גילמה את דנה בסדרת הטלוויזיה "מבצע קיפוד" ששודרה בערוץ לוגי.

בשנת 2015 שיחקה בסרט הקולנוע "הקפות" בבימויה של לי גילת, בו גילמה את עליזה ועקנין בתפקיד הראשי לצד אגם אוזלבו, אסי לוי וליאור אשכנזי.

בשנת 2018 גילמה את שיפי ברגר (אחותו התאומה של תום) בסדרה "Oboy". באותה שנה גם הצטלמה לתפקיד הראשי בסרט "הסוסיתא של הרצל", בו גילמה את ליבי חזנוב לצד מיקי לאון ואוולין הגואל.

ב-2019 גילמה את שיר בסדרה "האחיות המוצלחות שלי".

החל משנת 2021 משחקת בסדרה "המפקדת" של כאן 11 את אחד מהתפקידים הראשיים – המ"כית צליל בן-משה - עליו גם הייתה מועמדת שנתיים ברציפות בטקס פרסי הטלוויזיה לשחקנית המשנה הטובה ביותר לסדרה קומית. באותה שנה גם גילמה את ניצן בסדרה "האחיין שלי בנץ" ששודרה תחילה בכאן חינוכית ולאחר מכן שודרה גם בכאן 11. על תפקידה הייתה מועמדת בטקס פרסי האקדמיה לילדים ונוער כשחקנית הקומית הטובה ביותר.

ב-2022 שיחקה בסדרה "מיוחדת" של כאן חינוכית את יולי ארבל, וגם הייתה מועמדת על תפקידה בטקס פרסי האקדמיה לילדים ונוער כשחקנית הדרמטית הטובה ביותר.

בשנת 2023 השתתפה בסדרות "דרימארס" בערוץ זום למנויי הוט, וב"משמר הגבול" ב-HOT3. באותה השנה השתתפה גם בווידאו קליפ של הזמר עדן חסון לשירו "לא תראה אותי בוכה".

מועמדויות לפרסים

קישורים חיצוניים 

 לקבלת המפקדת, באתר מאקו, 29 באפריל 2021
 קיץ ברבנר, "כל מ"כית פגומה בדרכה": נועה אסטנג'לוב על העונה השנייה של "המפקדת", באתר מעריב, 19 באוקטובר 2022
 ערן סויסה, "אפשר לומר שעברתי טירונות, תרתי משמע": נועה אסטנג'לוב מסתגלת לתעשייה, באתר ישראל היום, 19 באוקטובר 2022
 בר זגה, נועה אסטנג'לוב: "דימוי גוף זה אשליה. אני תמיד רואה איך יכולתי להיות, וזה מאמלל", באתר פנאי פלוס, 27 באוקטובר 2022

הערות שוליים

שחקניות קולנוע וטלוויזיה ישראליות
שחקני קולנוע וטלוויזיה ישראלים
שחקניות תיאטרון ישראליות
שחקני תיאטרון ישראלים
בוגרי תיאטרון צה"ל
ישראליות שנולדו ב-1999
ישראלים שנולדו ב-1999